ત્રણ કે ચાર વખત દી’માં જમનાર લોકોનું મોઢું પણ મુસાફરી દરમિયાન ટાઈમ પાસના બહાને અવિરત ચાલું જ રહેતું હોય છે અને એટલે જ ફેરિયાઓનું પણ ટ્રેનમાં હાલે છે. ફેરિયાઓ પાસેથી લીધેલા નાસ્તા ઉપરાંત ઘરનું ભાથું તો ખરું જ અને એક જ કમ્પાર્ટમેન્ટમાં આંખનીય ઓળખાણ નહીં તેવા સાવ અજાણ્યા મુસાફરને ઘરના સભ્યની જેમ આગ્રહ કરાય ત્યારે એમ થાય કે આ ખરેખર ટાઈમ પાસ સાવ નથી પણ જીવતરનો એક બહુ સારો “ટાઈમ” પાસ થાય છે.